Document ID: 32012R1088

32012R1088
L 323/2
SLUŽBENI LIST EUROPSKE UNIJE
UREDBA VIJEĆA (EU) br. 1088/2012
od 20. studenoga 2012.
o utvrđivanju za 2013. ribolovnih mogućnosti za određene riblje stokove i skupine ribljih stokova koji se primjenjuju u Baltičkom moru
VIJEĆE EUROPSKE UNIJE,
uzimajući u obzir Ugovor o funkcioniranju Europske unije, a posebno njegov članak 43. stavak 3.,
uzimajući u obzir prijedlog Europske komisije,
budući da:
(1)
Uredba Vijeća (EZ) br. 2371/2002 od 20. prosinca 2002. o očuvanju i održivom iskorištavanju ribolovnih resursa u okviru Zajedničke ribarstvene politike (1) zahtijeva uspostavu mjera koje uređuju pristup vodama i resursima te održive ribolovne aktivnosti uzimajući u obzir dostupna znanstvena, tehnička i gospodarska mišljenja, a posebno izvješće koje je sastavilo Znanstveno, tehničko i gospodarsko vijeće za ribarstvo (STCEF), kao i sva mišljenja koja dostave regionalna savjetodavna vijeća.
(2)
Dužnost je Vijeća donošenje mjera o utvrđivanju i dodjeli ribolovnih mogućnosti prema vrsti ribolova ili skupinama ribolova, uključujući, prema potrebi, određene uvjete koji su s njima funkcionalno povezani. Ribolovne mogućnosti trebaju se raspodijeliti između država članica na takav način da svakoj državi članici osiguraju relativnu stabilnost ribolovnih aktivnosti za svaki stok ili vrstu ribolova uzimajući u obzir ciljeve zajedničke ribarstvene politike koja je uspostavljena Uredbom (EZ) br. 2371/2002.
(3)
Ukupne dopuštene ulove (TAC) treba uspostaviti na temelju dostupnog znanstvenog mišljenja, uzimajući u obzir biološke i socioekonomske aspekte i istodobno osiguravajući pravedno postupanje između ribolovnih sektora, kao i s obzirom na mišljenja izražena tijekom konzultacija dionika, posebno na sastancima sa Savjetodavnim odborom za ribarstvo i akvakulturu i regionalnim savjetodavnim vijećima.
(4)
Za stokove koji podliježu posebnim višegodišnjim planovima, ribolovne mogućnosti treba uspostaviti u skladu s pravilima koja su propisana u tim planovima. Sukladno tome, ograničenja ulova i ograničenja ribolovnih napora za stokove bakalara u Baltičkom moru trebalo bi uspostaviti u skladu s pravilima koja su propisana Uredbom Vijeća (EZ) br. 1098/2007 od 18. rujna 2007. utvrđivanju višegodišnjeg plana za stokove bakalara u Baltičkom moru i ribarstvo koje iskorištava te stokove (2) („plan za bakalar u Baltičkom moru”).
(5)
U svjetlu najnovijih znanstvenih mišljenja, fleksibilnost u upravljanju ribolovnim naporima za stokove bakalara u Baltičkom more može se uvesti a da se pritom ne ugroze ciljevi plana za bakalar u Baltičkom moru i ne dovodeći do povećanja ribolovne smrtnosti. Takva fleksibilnost omogućila bi učinkovitije upravljanje ribolovnim naporom kada kvote nisu jednakomjerno dodijeljene unutar flote države članice i olakšala bi brzu reakciju na razmjene kvota. Stoga državi članici treba dozvoliti da dodijeli plovilima koja plove pod njezinom zastavom dodatne dane odsutnosti iz luke kada se isti broj dana odsutnosti iz luke oduzme ostalim plovilima koja plove pod zastavom te države članice.
(6)
Na upotrebu ribolovnih mogućnosti kako je utvrđeno ovom Uredbom primjenjuje se Uredba Vijeća (EZ) br. 1224/2009 od 20. studenoga 2009. o uspostavi sustava kontrole Zajednice za osiguranje sukladnosti s pravilima zajedničke ribarstvene politike (3), a posebno odredbe koje se odnose na evidentiranje ulova i ribolovnog napora te informacije o podacima o iscrpljivanju ribolovnih mogućnosti. Stoga je potrebno pobliže odrediti oznake u pogledu iskrcaja stokova na koje se primjenjuje ova Uredba, a koje države članice koriste kada šalju podatke Komisiji.
(7)
U skladu s Uredbom Vijeća (EZ) br. 847/96 od 6. svibnja 1996. o uvođenju dodatnih uvjeta za upravljanje godišnjim ukupnim dopuštenim ulovom (TAC) i kvotama (4), potrebno je odrediti različite stokove na koje se primjenjuju mjere iz te Uredbe.
(8)
Kako bi se izbjegli prekidi ribolovnih aktivnosti i osigurala sredstva za život ribara Unije, bitno je otvoriti ribolov na predmetne stokove od 1. siječnja 2013. Zbog hitnosti, ova Uredba stupa na snagu neposredno nakon objave,
DONIJELA JE OVU UREDBU:
POGLAVLJE I.
OPĆE ODREDBE
Članak 1.
Predmet
Ova Uredba utvrđuje ribolovne mogućnosti za određene riblje stokove i skupine ribljih stokova u Baltičkom moru za 2013.
Članak 2.
Područje primjene
Ova se Uredba primjenjuje na plovila Unije koja obavljaju ribolov u Baltičkom moru.
Članak 3.
Definicije
Za potrebe ove Uredbe primjenjuju se sljedeće definicije:
(a)
„zone Međunarodnog vijeća za istraživanje mora (ICES)” znači zemljopisna područja koja su pobliže određena u Prilogu I. Uredbi Vijeća (EZ) br. 2187/2005 od 21. prosinca 2005. o tehničkim mjerama za očuvanje ribolovnih resursa u vodama Baltičkog mora, Malog i Velikog Belta te Oresunda (5);
(b)
„Baltičko more” znači ICES-ovi odsjeci 22.-23.;
(c)
„Plovilo Unije” znači ribarsko plovilo koje plovi pod zastavom države članice i registrirano je unutar Unije;
(d)
„ukupni dopušteni ulov” (TAC) znači količina koja se iz svakog stoka smije uloviti svake godine;
(e)
„kvota” znači omjer TAC-a koji je dodijeljen Uniji, državi članici ili trećoj zemlji;
(f)
„dan odsutnosti iz luke” znači svako neprekinuto razdoblje od 24 sata ili dio tog razdoblja za vrijeme kojega je plovilo odsutno iz luke.
POGLAVLJE II.
RIBOLOVNE MOGUĆNOSTI
Članak 4.
TAC-ovi i dodjele
TAC-ovi, kvote i, prema potrebi, uvjeti koji su s njima funkcionalno povezani utvrđeni su u Prilogu I.
Članak 5.
Posebne odredbe o dodjelama
1. Dodjele ribolovnih mogućnosti među državama članicama utvrđene ovom Uredbom ne dovode u pitanje:
(a)
razmjene obavljene sukladno članku 20. stavku 5. Uredbe (EZ) 2371/2002;
(b)
preraspodjele obavljene sukladno članku 37. Uredbe (EZ) 1224/2009;
(c)
dodatne iskrcaje koji su dozvoljeni na temelju članka 3. Uredbe (EZ) br. 847/96;
(d)
zadržane količine u skladu s člankom 4. Uredbe (EZ) br. 847/96;
(e)
odbici sukladno člancima 37., 105., 106. i 107. Uredbe (EZ) br. 1224/2009.
2. Osim ako nije drukčije određeno u Prilogu I. ovoj Uredbi, članak 3. Uredbe (EZ) br. 847/96 primjenjuje se na stokove na koje se primjenjuje sigurnosni TAC, i članak 3. stavci 2. i 3. i članak 4. te Uredbe primjenjuju se na stokove koji podliježu analitičkom TAC-u.
Članak 6.
Uvjeti za iskrcaj ulova i usputnog ulova
Riba iz stokova za koje su utvrđena ograničenja ulova mora se zadržati na palubi ili iskrcati samo ako je to ulov plovila države članice koja ima kvotu, a ta kvota nije iscrpljena.
Članak 7.
Ograničenja ribolovnog napora
1. Ograničenja ribolovnog napora
2. Ograničenja iz stavka 1. također se primjenjuju na ICES-ove odsjeke 27. i 28.2., osim ako Komisija ne donese odluku u skladu s člankom 29. stavkom 2. Uredbe (EZ) br. 1098/2007 o isključenju tih odsjeka od ograničenja kako je predviđeno u članku 8. stavku 1. točki (b), u članku 8. stavcima 3., 4. i 5., i u članku 13. te Uredbe.
3. Ograničenja iz stavka 1. ne primjenjuju se na ICES-ov odsjek 28.1, osim ako Komisija ne donese odluku u skladu s člankom 29. stavkom 4. Uredbe (EZ) br. 1098/2007 o tome da se ograničenja predviđena u članku 8. stavku 1.točki (b), u članku 8. stavcima 3., 4. i 5. Uredbe (EZ) 1098/2007 primjenjuju na taj odsjek.
POGLAVLJE III.
ZAVRŠNE ODREDBE
Članak 8.
Prijenos podataka
Kada države članice i Komisija, sukladno člancima 33. i 34. Uredbe (EZ) br. 1224/2009 šalju podatke koji se odnose na iskrcaje količina ulovljenih stokova, koriste oznake stoka koje su utvrđene u Prilogu I. ovoj Uredbi.
Članak 9.
Stupanje na snagu
Ova Uredba stupa na snagu sljedećeg dana od dana objave u Službenom listu Europske unije.
Primjenjuje se od 1. siječnja 2013.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 20. studenoga 2012.

Labels: 20
6